CELEX: 22010D0627
Language: fi
Date: 2010-10-01 00:00:00
Title: 2010/627/EU: Euroopan unionin ja Sveitsin tilastokomitean päätös N:o 3/2010, annettu 1 päivänä lokakuuta 2010 , yhteistyötä tilastoalalla koskevan Euroopan yhteisön ja Sveitsin valaliiton välisen sopimuksen liitteen B muuttamisesta

21.10.2010   
            
            
               FI
            
            
               Euroopan unionin virallinen lehti
            
            
               L 277/31
            
         EUROOPAN UNIONIN JA SVEITSIN TILASTOKOMITEAN PÄÄTÖS N:o 3/2010,
   annettu 1 päivänä lokakuuta 2010,
   yhteistyötä tilastoalalla koskevan Euroopan yhteisön ja Sveitsin valaliiton välisen sopimuksen liitteen B muuttamisesta
   (2010/627/EU)
   EUROOPAN UNIONIN JA SVEITSIN TILASTOKOMITEA, joka
   ottaa huomioon yhteistyötä tilastoalalla koskevan Euroopan yhteisön ja Sveitsin valaliiton välisen sopimuksen (1) ja erityisesti sen 4 artiklan 4 kohdan,
   sekä katsoo seuraavaa:
   
               (1)
            
            
               Euroopan yhteisön ja Sveitsin valaliiton välinen yhteistyötä tilastoalalla koskeva sopimus, jäljempänä ’sopimus’, tuli voimaan 1 päivänä tammikuuta 2007, ja siihen sisältyy liite B, jossa vahvistetaan Sveitsin rahoitusosuutta koskevat säännöt.
            
         
               (2)
            
            
               Sopimuksen täytäntöönpanon alusta lähtien saatu kokemus osoittaa, että on tarpeen yksinkertaistaa rahoitusta koskevien sopimuksen määräysten soveltamista ja keventää vastaavaa hallinnollista rasitusta. Tämän vuoksi liite B olisi tarkistettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan sopimuksen liite B tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se hyväksytään.
   
      Tehty Sofiassa 1 päivänä lokakuuta 2010.
      
         
            Sekakomitean puolesta
         
         
            EU:n valtuuskunnan johtaja
         
         Walter RADERMACHER
         
            Sveitsin valtuuskunnan johtaja
         
         Jürg MARTI
      
   
   
      (1)  EUVL L 90, 28.3.2006, s. 2.
   
      LIITE
      
         
            ”LIITE B
            
               SOPIMUKSEN 8 ARTIKLASSA TARKOITETTUA SVEITSIN RAHOITUSOSUUTTA KOSKEVAT RAHOITUSSÄÄNNÖT
            
            1.   Rahoitusosuuden määrittäminen
            
            
                        1.1
                     
                     
                        Sveitsi osallistuu vuosittain Euroopan unionin tilasto-ohjelman rahoitukseen.
                     
                  
                        1.2
                     
                     
                        Rahoitusosuus perustuu kahteen tekijään:
                        
                                    —
                                 
                                 
                                    Eurostatin kokonaiskustannukset [Cost]
                                 
                              
                                    —
                                 
                                 
                                    Euroopan unionin jäsenvaltioiden lukumäärä [# Members]
                                 
                              
                  
                        1.3
                     
                     
                        Rahoitusosuus lasketaan seuraavasti: [Cost]/[# Members]
                     
                  
                        1.4
                     
                     
                        Kyseiset tekijät määritellään seuraavasti:
                        
                                    1.4.1
                                 
                                 
                                    Eurostatin kokonaiskustannukset ovat 85 prosenttia Euroopan unionin talousarvion tilastotietojen toimintalohkossa (osasto 29) toimintoperusteisen budjetoinnin mukaisesti esitetyistä maksusitoumusmäärärahoista. Tähän sisältyvät hallinto- ja tukimenot tilastotietojen toimintalohkossa (työssä olevaan henkilöstöön, ulkoiseen henkilöstöön sekä muuhun hallintoon liittyvät kustannukset, rakennuksiin liittyvät kustannukset sekä toimintaan liittyvät tukimenot) ja tilastotietojen tuottamiseen liittyvä rahoitustuki. [Cost]
                                 
                              
                                    1.4.2
                                 
                                 
                                    Jäsenvaltioiden lukumäärä on Euroopan unionin jäsenvaltioiden lukumäärä kyseisen vuoden 1 päivänä tammikuuta. [# Members]
                                 
                              
                  
                        1.5
                     
                     
                        Alustava laskelma rahoitusosuudesta tehdään välittömästi, kun Euroopan unionin alustava talousarvioesitys kyseiselle vuodelle on hyväksytty. Lopullinen laskelma tehdään välittömästi, kun kyseisen vuoden talousarvio on hyväksytty.
                     
                  2.   Maksuehdot
            
            
                        2.1
                     
                     
                        Komissio esittää viimeistään kunkin varainhoitovuoden 15 päivänä kesäkuuta Sveitsille rahoituspyynnön, joka vastaa sen tämän sopimuksen mukaista rahoitusosuutta. Rahoituspyynnössä edellytetään, että Sveitsi maksaa osuutensa viimeistään 15 päivänä heinäkuuta. Jos rahoituspyynnön esittäminen viivästyy, suunniteltu maksupäivämäärä siirtyy vastaavasti siten, että maksuaika on vähintään kolmekymmentä päivää.
                     
                  
                        2.2
                     
                     
                        Sveitsin rahoitusosuus ilmaistaan ja maksetaan euroina.
                     
                  
                        2.3
                     
                     
                        Sveitsi suorittaa tämän sopimuksen mukaisen rahoitusosuutensa edellä 2.1 kohdassa esitetyn aikataulun mukaisesti. Maksun viivästymisestä maksetaan korkoa, jonka määrä on Euroopan keskuspankin perusrahoitusoperaatioihinsa soveltama, Euroopan unionin virallisen lehden C-sarjassa julkaistava korko sen kuukauden ensimmäisenä kalenteripäivänä, jona maksuaika on kulunut umpeen, korotettuna 1,5 prosenttiyksiköllä. Korotettua korkoa sovelletaan koko viivästyskauteen. Korkoa peritään kuitenkin vasta silloin, kun rahoitusosuus maksetaan yli kolmekymmentä päivää 2.1 kohdassa mainitun suunnitellun maksupäivämäärän jälkeen.
                     
                  
                        2.4
                     
                     
                        Komissio ei korvaa tämän sopimuksen mukaisesti koolle kutsumiinsa kokouksiin osallistuvien Sveitsin edustajien ja asiantuntijoiden kustannuksia. Kuten 6 artiklan 2 kohdassa todetaan, Sveitsi vastaa kaikista kansallisten virkamiestensä lähettämisestä Eurostatiin koituvista kustannuksista.
                        Sveitsi voi vähentää rahoitusosuudestaan Eurostatiin lähetettyjen kansallisten asiantuntijoiden kustannukset Eurostatin ja Sveitsin kansallisen tilastotoimiston välisen sopimuksen mukaisesti. Kustakin virkamiehestä vähennetty enimmäismäärä ei saa ylittää ETA:n EFTA-valtioista Eurostatiin lähetetyistä virkamiehistä ETA-sopimuksen mukaisesti vähennettävää enimmäismäärää. Sekakomitea sopii määrästä vuosittain.
                     
                  
                        2.5
                     
                     
                        Sveitsin suorittamia maksuja pidetään talousarviotulona, ja ne merkitään kuuluviksi Euroopan unionin yleisen talousarvion tulotaulukon vastaavaan budjettikohtaan. Määrärahojen hallinnoinnissa noudatetaan Euroopan yhteisöjen yleiseen talousarvioon sovellettavaa varainhoitoasetusta (1).
                     
                  3.   Toteuttamista koskevat edellytykset
            
            
                        3.1
                     
                     
                        Sveitsin 8 artiklan mukainen maksuosuus pysyy yleensä muuttumattomana kyseisen varainhoitovuoden ajan.
                     
                  
                        3.2
                     
                     
                        Komissio pyrkii kunkin varainhoitovuoden (n) tilinpäätöksen yhteydessä tulostilejä vahvistaessaan tasaamaan Sveitsin osuuden osalta tilejä ottamalla huomioon varainhoitovuoden aikana siirtojen, peruutusten, määrärahasiirtojen tai korjaavien ja täydentävien talousarvioiden muodossa tapahtuneet muutokset. Tasaaminen tehdään seuraavan vuoden (n + 2) talousarviota vahvistettaessa, ja se on otettava huomioon rahoituspyynnössä.
                     
                  4.   Tiedot
            
            
                        4.1
                     
                     
                        Edeltävään varainhoitovuoteen (n) liittyvät Eurostatin toiminnallisia ja hallinnollisia rahoitusvelvoitteita vastaavat määrärahalaskelmat laaditaan ja toimitetaan Sveitsille tiedoksi viimeistään kunkin varainhoitovuoden (n + 1) toukokuun 31 päivänä komission tulostilin muodossa.
                     
                  
                        4.2
                     
                     
                        Komissio toimittaa Sveitsille tiedoksi kaikki muut yleiset Eurostatia koskevat rahoitustiedot, jotka on toimitettu ETA:an kuuluville EFTA-valtioille.
                     
                  
      
      
         (1)  Neuvoston asetus (EY, Euratom) N:o 1605/2002, annettu 25 päivänä kesäkuuta 2002, Euroopan yhteisöjen yleiseen talousarvioon sovellettavasta varainhoitoasetuksesta (EYVL L 248, 16.9.2002, s. 1), sellaisena kun se on viimeksi muutettuna neuvoston asetuksella (EY) N:o 1525/2007 (EUVL L 343, 27.12.2007, s. 9).”